
INAUGUR  ALIS 


DE 

MENSIUM  ABUNDANTIA, 


PROOEMIUM. 


§  I*  T  TTI  Natura  feminas  corporibus  deli- 
catiores,  quam  mares,  finxit  et  fa¬ 
bricata  est,  ita  pulchriores  animisque  mollio¬ 
res.  Quinetiam,  quo,  constituto  tempore, 
fecundae  essent,  conciperent,  uterum  gere¬ 
rent,  parerent,  ladfescerent,  tenerosque  lafta- 
rent  partus,  instruxit  organis  sibi  propriis  ; 
quae,  dum  maribus  amandas  et  concupiscendas 
faciunt,  idoneasque  ad  humanum  genus  con¬ 
servandum,  morbis  plurimis,  nec  raro  pericu¬ 
losis,  reddunt  opportunas. 

ii.  Quo, 

ii.  Quo,  dum  singuli  pereunt  homines,  ge¬ 
nus  conservetur,  alma  Natura  ea  lege  mares, 
pariter  ac  foeminas,  genuit,  ut,  certa  aetate, 
pubescerent,  mutuum  persentirent  amorem, 

'i  v  , 

atque  illi  fetifici  fierent,  hae  fecundae  ;  pro- 
viditque,  ut,  hunc  in  finem,  partes  corporis, 
ad  procreandum  et  concipiendum  aptae,  in 
idoneam  molem  increscerent  et  amplitudi¬ 
nem» 

iii.  Hac  aetate,  quae  pubertas  appellatur,  et 
maturius  advenit  seriusve,  prout  regiones  or¬ 
bis  terrarum,  ubi  vivitur,  brevius  a  solis  cursu 
distent  longiusve,  quantae  mutationes  in  utri- 
usque  sexiis  corporibus  fiunt  ?  quot  nova  gau¬ 
dia  pedtus  implent,  et  movent  ?  quot  volupta¬ 
tes,  antehac  incognitae,  deledlant  animum  ? 

iv.  Adolescentulus,  nunc  primum  humore 
fetifico  luxurians,  et  Veneris  potens,  non  diu¬ 
tius  teneram  virginem  securus  obtuetur.  Vi¬ 
det,  et  incalescit : 

■<  ■ 

1  9 

« 

.  4>peffat 

SpeElat  inornatos  collo  pendere  capillos . 

“  Et ,  quid  si  comantur  ?  ait .  Videt  igne  micantes 

\  » 

“  Sideribus  similes  oculos.  Videt  oscula  ;  quce  non 
u  Est  vidisse  satis .  Laudat  digitosque  manusque , 
il  Brachiaque ,  et  nudos  media  plus  parte  lacertos 0 
iC  Si  qua  latent ,  meliora  putat  *.** 

■ 

Injicit  oculos  in  sinum  furtim  ;  avertit  subito* 
Anhelat ;  suspirat :  salit  cor  \  lingua  titubat ; 
infixus  pediore  haeret  vultus :  per  noriem  in¬ 
somnem,  casco  igne  carptus,  conscio  omni  ab¬ 
sente,  caram  imaginem  comprimit. 

* 

v.  Tenera  virgo,  sororiantibus  mammis* 
mensibusque  provenientibus,  occultum  ignem 
persentit  perius  permanare.  Molles  subinde 
oculos  in  flagrantem  juvenem  raptim  obliquat ; 
timetque,  dum  contuetur  et  miratur,  ipsa  vi¬ 
deri.  Mollem  alit  dammam  medullis  ;  et, 

4t  ^uid  Hymen,  quid  Amor ,  quid  sint  connulia ,  curat  f 

VI.  Uti 


*  Vid.  Ovid.  Met  amorphos .  L»ib.  i.  Fa-buL  x^ 

f  Ibid. 


/ 


\ 


4  DE  MENSIUM  ABUNDANTIA. 


vi.  Uti  autem  pubertas  nova  foeminis  gau¬ 
dia  affert,  ita  novas  curas,  novos  morbos.  Non 
solum  enim  ferunt  concipiendi  fastidia,  par¬ 
turiendi  nixus  et  dolores,  ac  vigiles  lallandi 
educandique  solicitudines  ;  atque  indefesso 
studio  elicitos  virtutum  igniculos  alunt,  per- 
petuaque  cura  moribus  formant  mores  :  sed, 
quotquot  eunt  lunae,  morbis  opportunae  sunt. 

vii.  Quum  ita  sit,  medicorum  est,  iis,  quo¬ 
ties  opus,  succurrere  ;  atque  morbos,  et  dolo¬ 
res  saepe  intolerabiles,  sanare,  saltemve  lenire, 
quos  corporibus  animisque  infirmis  Natura  ad¬ 
junxit.  Nobis  igitur  consilium  est,  de  men¬ 
sium  abundantia ,  morbo,  qui  feminarum  pro¬ 
prius  est,  pauca  scribere. 


DEFE 

DEFINITIO. 

viii.  Quum  pierique,  qui  de  morbo  quoli¬ 
bet  scribunt,  ante  omnia  definiant,  quibus  no« 

* 

tis  morbus  cognoscatur  ;  non  est,  quamobrem 
nos  non  itidem  definitione  aperiamus,  quibus 
Indiciis  discernatur  mensium  abundantia. 

\ 

ix.  Hic  morbus,  sub  menorrhagia  nomine,  a 
Culleno  definitur  his  verbis  :  ‘£  Dorsi ,  lum¬ 
borum ,  ventris ,  parturientium  instar,  dolores  ; 

menstruorum  copiosior ,  vel  sanguinis  e  vagina y 

< 

prater  ordinem ,  fluxus 

X.  CULLENUS, 


*  Vid.  Cullen»  Synops .  Nosol.  Method Tom.  ii~ 
Gen.  xxxix. 


\ 


/ 

x.  Cullenus,  itemque  Sauvagesius  f,  hunc 
morbum  menorrhagiam  appellant ;  et  in  variae 
distribuunt  species,  prout  oriatur  ex  hac  illa- 
ve  causa,  et  effusus  humor  sit  serum  aut  san¬ 
guis.  Nostra  vero  opinione,  hoc  nomen  om¬ 
nibus  morbi  varietatibus  non  convenit ;  atque 
ipsae  varietates,  quas  recensuerunt»  ejus  natu¬ 
rae  sunt,  ut  non  possint  apte  comprehendi  no¬ 
mine,  quod  originis  ratione  indicat,  uteri  ar¬ 
terias  impetu  nimio  sanguinem  in  patulas  ex¬ 
tremitates  distribuere. 

xi.  Quoniam  mensium  abundantia,  in  qui¬ 
busdam  foeminis,  oritur  ex  nimiis  uteri  arteria¬ 
rum  motibus,  et,  in  aliis,  ex  patularum  extre¬ 
mitatum  laxitate,  aptius  nobis  videtur  divi¬ 
dere  in  menorrhagiam  et  menorrhceam ;  quae 
sane  nomina  non  solum  ejus  naturam  accura¬ 
tius  indicant,  sed  etiam  suggerunt,  qua  ratio¬ 
ne  faustissime  curetur. 

SIG- 


f  Sauvages.  Nosolog*  Method.  Class,  ix.  Ord.  i. 
Gen,  vi. 

/ 


SIGNA. 

xii.  Sanguis,  qui,  pubescentibus  virgini¬ 
bus,  ex  naturalibus  prodire  incipit,  et  futuram 
fecunditatem  prasnunciat,  statis  plerumque 
periodis  postea  revertitur,  donec  adveniat  aetas, 
qua  feminae  effetae  fiunt  et  steriles.  Tunc 
enim  arescunt  menses,  nec  diutius  fecundari 

possunt  feminae. 

.» 

xiii.  Non  tamen  omnibus  feminis  eadem 
’  periodus  est.  Nonnullis  bis,  quotquot  eunt 

lunae,  aliis  tertia  quaque  hebdomada,  aliis 
quarta,  menstrua  redeunt.  Si  autem  feminae 
firma  caeteroquin  gaudent  valetudine,  diversae 
menstruorum  periodi  non  faciunt,  ut  steriles¬ 
cant,  aut  rarius  comprehendant,  mo db  sua  cui¬ 
que  constans  maneat,  neque  variet  perpetuo 

xiv.  Uti 

*  Vid.  Swieten.  Commentar .  in  Boerhaav.  Aphor* 
Toni.  iv.  pag.  394 — 6. 

xiv.  Uti  menstruorum  periodus  non  omni¬ 
bus  fceminis  eadem  est,  ita  non  eadem  omni¬ 
bus  est  copia,"  neque  eidem,  enimvero,  diver¬ 
sis  temporibus.  Sed,  uqde  ita  sit,  nondum  me¬ 
dicis  satis  innotuit.  Minime  tamen  dubium 
est,  quin  alia  mensium  copia  alii  temperamen¬ 
to,  vidui,  aetati,  vivendique  rationi,  aliqua  sal¬ 
tem  ex  parte,  tribuenda  sit.  In  fceminis  sa¬ 
nis  et  adultis,  singulae  plerumque  purgationes 
duas  fere  heminas  Atticas,  ut  aiunt  Hippo¬ 
crates  #  et  Friendius  f,  seu,  quod  idem  est, 
sex  prope  uncias,  aequant, 

xv.  Tantam  vero  his  copiam  neutiquam  as- 
sentiuntur  alii,  et  hi  quidem  magni,  audores. 
Communis  mensium  copia,  uti  perhibet  As- 
trucius,  variat  ab  odo  unciis  ad  sexdecim  J  : 

a 


*  Vid.  Hipfocrat.  De  Morb .  Mulier.  Lib.  i.  §  xv. 
f  Vid.  Friend.  Emmenolog.  Cap.  i. 

X  Vid.  Anstruc.  Uraitc  des  Mcilad.  des  Femmes , 


Tom.  i.  pag.  22. 

• *  * 

>  ' 

a  fex  vero  ad  odto,  ut  statuit  Hallerus  #  : 

4» 

m 

quatuor  uncias  raro  ejcedit,  uti  vult  Brude- 

NELLUS  ExTONIUS  f. 

\  .. 

♦  •  *  • 

* 

xvi.  H aenus,  quo  eomperiret,  quantum  san¬ 
guinis,  singulis  mensibus  utero  exeat,  in  cog¬ 
nitam  sanguinis,  recens  missi  etiamnumque 
calentis,  copiam  lintea  immisit;  deinde,  quan¬ 
tas  sanguine  maculas  accepissent  immissa,  ac¬ 
curate  notavit.  Iisdem  saepius  factis,  calculis¬ 
que  subductis,  cognovit,  nonnullas  feminas 

* 

singulis  purgationibus  tres  sanguinis  uncias 
dimittere  ;  alias,  quatuor ;  alias,  quinque  ; 
pauciores,  semilibram  ;  nullas  fere,  uncias  de¬ 
cem,  nisi  quopiam  uteri  defectu  laborent 

j 

xvii.  Quinetiam,  uti  non  omnibus  feminis 
pari  circuitu,  et  eadem  copia,  abundant  men- 

B  ses, 

 : 

*  Vid.  Haller.  Prim.  Lin .  Physiolog .  \  817® 
pag.  539* 

f  Vid.  Bruto  Exton.  pag.  108. 

t  Vid.  Haen.  Rat.  Medencl.  Part.  iv.  cap®  vi. 
pag.  204. 

ses,  ita  nec  omnibus  pari  tempore  subsidunt. 
In  pleri sque  sanis,  duobus  tribusve  diebus  de¬ 
cedunt.  In  nonnullis  autem  quatuor,  in  aliis 
sex  fluunt  dies 

xviix.  Neque  ipse  quidem  humor,  qui  sece¬ 
dit,  iisdem  semper  qualitatibus  est.  In  sanis 
prodit  rubicundus  et  floridus,  cruori  persimi¬ 
lis,  qui  ex  caesa  victima  erumpit,  et  cito  con- 
crescit  f . 

xix.  Hippocrati,  hac  de  re,  accedunt  aucto¬ 
res  haud  pauci,  graves  et  satis  fidi,  qui  in  femi¬ 
narum  valetudines  et  organa  magnam  curam 
impenderunt  t.  Nonnunquam  autem  seu 

morbo 


#  Vid.  Friend.  Emmetiolog •  cap.  i. 

f  Vid.  Hippocrat»  De  Morh .  Mulier .  Lib.  t9 
§xv. 

J  Vid»  Mauri  ce  au.  Des  Malaci»  des  Femmes  Grosses^ 
tom.  i.  pag.  54. 

Graef.  De  Mulier .  Organ.  pag.  134. 
Astruc.  Fraite  des  Malad .  des  Femmes 9 
tom.  1.  pag.  23» 

morbo  aliquo,  seu  remora,  seu  vituperanda 
naturalium,  indusiorum,  linteorumye  immun¬ 
ditia,  seu  aliis  forsan  causis,  profluvium  geni¬ 
tale  prodit  corruptae  bili,  aut  puri,  aut  pitui¬ 
tae  persimile 

xx.  Verdm  minimd  tamen  credendum  est  iis* 
quae,  de  hoc  profluvio,  aniliter  effutit  Plinius. 
“Nihil”  inquit,  “ facile  reperiatur  mulierum 
profluvio  magis  monstrificum .  Acescunt  su¬ 
perventu  inusta ,  sterilescunt  t  affice  fruges ,  mo¬ 
riuntur  insita ,  exuruntur  hortorum  germina , 
et  fruffius  arborum ,  quibus  insidere ,  decidunt : 
speculorum  fulgor  aspeffiu  ipso  hebetatur ,  acies 
ferri  pr  ce  stringitur,  eborisque  nitor  :  alvei  api¬ 
um  emoriuntur  :  ces  etiam  ac  ferrum  rubigo  pro¬ 
tinus  corripit ,  odor  que  dirus :  et  in  rabiem  agun¬ 
tur  gustato  eo  canes ,  atque  insanabili  veneno  mor¬ 
sus 


■*  Vid.  Hippocrat.  De  Morb ,  Mulier .  Lib.  i. 

§  XVIII,  XIX,  xx,  XXI, 

SwiETEN.  Commentar .  in  BoERHAAV.  Aphor > 
tom.  IV,  pago  412. 

sus  injicitur  Haec  aliaque  incredibilia, 

quae,  de  hoc  humore,  dixerunt  hic  audior  et 
Columella  f,  increduli  aspernamur. 

xxi.  Quum  purgationes  feminarum  sic  va¬ 
rient,  non  circuitu  modo  quo  redeunt,  et  tem¬ 
pore  quod  singulis  vicibus  fluunt,  verum  copia 
quoque  et  qualitatibus ;  difficile  nonnunquam 
est,  nimiae,  necne,  sint,  discernere. 

xxii.  Medicum,  qui,  de  hac  re,  dubitat, 
oportet  perquirere,  quae  menses  antegressa 
sint  ;  quo  circuitu  ipsi  redeant,  quamdiu  sin¬ 
gulis  vicibus  fluant,  et  quanta  copia ;  et,  de¬ 
nique,  quae  mala  singulis  purgationibus  super¬ 
venire  soleant.  His  .enim  cognitis,  ei  ple¬ 
rumque  in  potestate  erit  judicare,  mensium, 
necne,  abundantia  femina  laboret. 

xxxiii.  Quae 


*  ViJ.  C.  Plin.  Secund.  Hist.  Nat .  Lib.  viu 

cap.  xv, 

*■ 

t  Vid-  Columell.  De  Re  Rustica,  Lib.  x,  vers.  357, 
et  fe<p  \ 

xxin.  Quae  mala  mensium  abundantiam 
praecedere  solent  ?  Multa  sane,  nec  ea  quidem 
parva  ;  dolor,  nempe,  capitis  ;  vertigo ;  spi¬ 
randi  difficultas  ;  horrores  ;  vehementes  dorsi 
lumborumque  dolores  ;  pulsus  frequens ;  ca¬ 
lor  ;  sitis ;  albique  ex  naturalibus  humoris 
fluxusj*. 

xxiv.  Menses  quoque  nimis  plerumque 
abundant,  ubi  frequentius  redeunt,  diutius- 
que  fluunt  copiosi usve,  quam  in  eadem  solent 
foemina  ;  vel  etiam  in  aliis  solent  eadem  aeta¬ 
te,  eodem  temperamento,  quaeque  similem  vi¬ 
vendi  rationem  sequuntur  -j\ 

xxv.  Nimiae  itidem  fceminarum  sunt  pur¬ 
gationes,  quas  insequuntur  pallor  faciei ;  im- 

.  / 

becilles  arteriarum  pulsus ;  ex  levissima  ex¬ 
ercitatione  fatigatio  ;  spiritus  vel  modica  ex¬ 
ercitatione  concitatus ;  dolor  ex  redo  ali¬ 
quantisper  corpore  ;  extremitatum  frigus  ; 

pedes, 

*  Vid.  Cullen.  First  Lines ,  §  D,cccc,Lxxifl 

f  Ibici  §  p,cccGjLxvin,  et  D,cccc,EX3a 


1 

pedes,  advesperascente  die*  aqua  intercute  tu~ 
midi  #  ;  anxietas  ;  animi  deliquium  ;  con¬ 
vulsiones  ;  partium  tumores  ;  malus  corporis 
habitus  ;  albus  ex  naturalibus  fluxus  ;  hecli- 
ca  ;  tabes,  seu  atrophia  f .  Haec  utique  mala 
omnia  exinanitione  oriuntur. 

CAtf- 


*  Vid.  Cullen,  First  Lines ,  §  d,cccc,lxxii* 
f  Vid.  Friend.  Emmenolog .  Cap.  xn. 

«V* 


C  A  U  S  J&. 


xxvi.  Signis  praecipuis  cursim  memoratis, 
nunc  quaerendum  est,  nedum  unde  foeminse 
aptae  reddantur,  quae  mensium  abundantia 

laborent,  et  quae  causae  hanc  faciant  abundan- 

# 

tiam  ;  sed  etiam,  quae  causa  eandem  contineat. 
De  his  ordine,  nobis  in  animo  est,  hic  loci, 
pauca  dicere. 

xxvii.  Abbitje,— Quae  mulieres,  prae  caete» 
ris,  sunt  nimiis  fluoribus  opportunae,  eae  aut  / 
sanguine,  supra  modum,  abundant,  aut  laxa 
sunt  corporis  compage.  Quo  enim  abundantior 
sanguis  est,  eo  facilius  causis  quibuslibet  inci¬ 
tantibus  in  uteri  vasa  impellitur  ;  et,  quo  lax¬ 
ius  corpus,  eo  facilius  patulae  arteriarum  ex- 

* 

tremitates  impulso  sanguini  cedunt,  eique 
permittunt,  ut  effluat. 


C 


xxviii.  Corpus 

xxviii.  Corpus,  supra  modum,  implent  i g- 
navia  et  inertia,  tam  corporis  quam  animi ; 
opiparas  et  luxuriosae  dapes ;  multus  quotidie 
vini  usus  ;  somnus  nimius. 

xxix.  Nec  pauca  sunt,  quae,  universum  cor¬ 
pus  laxando,  feminas  reddant  aptas,  quae 
mensium  abundantia  diffluant.  Hujusmodi 
sunt  conclavia  calida  ;  molles  ledi ;  vita  se¬ 
dentaria  ;  lautae  epulae  ;  iners  otium  ;  quoti¬ 
dianus  potulentorum  tepidorum  abusus ;  pro¬ 
fusiones  sanguinis ;  ventris  proluvies  ;  febres 
aliive  morbi  praegressi  ;  calidae  regiones. 

xxx.  “  Apud  Batavos,’7  inquit  Swiete- 
tenius,  “  mulieres  tepidis  aquosis  potibus,  per 
u  totam  fere  vitam,  abutuntur,  et  hibernis 

mensibus,  hypocaustulis  suppositis,  inferio- 
u  res  corporis  partes  perpetuo  calore  fovent, 
nimio  menstruorum  fluxu  exhaustae  lan- 
guent,  et  totae  redduntur  cachedicae 

His 

#  Vid.  Swieten,  Commentar .  in  Boerhaav.  Aphor > 
tom.  iv.  pag.  408. 

His  causis  accedant  abortus,  itemque  frequens 
partus,  nullo  interveniente  ladlatu. 

xxxi.  Evidentes — nimiorum  mensium  cau¬ 
sas  sunt,  ea,  quascunque  sint,  quae  nimis  inci¬ 
tant  uteri  arterias,  aut  patulas  earundem  ex¬ 
tremitates  laxant.  Illae  causae  vim  propel¬ 
lentem  augent ;  hae  vim  resistentem  minuunt» 
Illis  menorrhagia  efficitur  ;  his  menor rhoea . 

* 

xxxii.  Primo  genere  continentur  omnia, 
quae  faciunt,  ut  in  uterum  sanguis  justo  ube+ 
rius  demittatur.  Hujusmodi  sunt  graves  ex- 
ere  itat  iones,  quibus  utuntur  foeminae,  re&o 
corpore ;  nominatim,  equitationes,  ambula¬ 
tiones,  saltationes,  saltus,  nisus  omnes  vehe¬ 
mentes  :  graves  casus,  imum  abdomen  contu¬ 
sum  aut  percussum  :  lascivae  pidturae  et  ima¬ 
gines,  libidinosae  dapes,  tabellarum  verborum- 
ve  obscoenitas  ;  caeteraque,  quae,  libidinum 
imaginationes  excitando,  cupiditates  veneris 
accendunt. 


C 


xxxi  11.  Ad 

xxxiii.  Ad  idem  genus  pertinent  ea,  qua- 
liacunque  sint,  quae  sanguinem  in  uterum,  su¬ 
pra  modum,  alliciunt  et  derivant.  Talia  sunt 
cathartica  acriora,  quas  intestinum  redtum 
vulvae  contiguum  vehementer  stimulant  ;  ea, 
quae  urinam  citant,  vesicamque  irritant,  ole¬ 
um  velut  terebinthinum,  tinctura  canthari¬ 
dum,  magna  vis  sinapis  aut  piperis,  et  his  as¬ 
similia  ;  immundus,  dum  fluunt  menses,  co- 
* 

itus  ;  obscoenus  Priapeiarum  effigierum  usus ; 
verendorum  inflammationes ;  et,  siqua,  simi¬ 
lia. 

xxxiv.  Secundum  genus  causarum  eviden¬ 
tium,  quibus  muliebria  nimia  reddantur,  ea 
comprehendit,  quae  patentes  uteri  arteriarum 
fines  nimis  relaxant.  Hujusmodi  sunt  abortus ; 
frequens,  nullo  interveniente  lactatu,  partus ; 
partus  difficiles ;  immoderatus  concubitus,  et 
tum  maxime  ubi  vulvae  purgantur  \  calidus 
ex  suppositis  hypocaustis  halitus ;  frequens 
pedum  fotus  calida  aqua  \  hisque  consimilia. 

v 

xx^v*  Continens y 

xxxv.  Continens,— Didtis  mensium  abun¬ 
dantiae  causis,  tam  abditis  quam  evidentibus, 
proximum  est,  ut  memoremus,  quae  hunc  mor¬ 
bum  contineat.  De  re  vero  satis  clara,  et  ad 
intelligendum  apta,  multa  dicere  non  opus  est. 
Haud  equidem  ignoramus,  nihil,  apud  medi¬ 
cos,  saepius  in  contentionem  venisse,  quam, 
quid  sit  continens,  seu  proxima,  causa  mor¬ 
borum.  In  disputationibus  autem  rarius,  uti 
nobis  videtur,  de  re  controversiam  moverunt, 
quam  de  verbo. 

xxxvi.  Proxima  mensium  abundantiae  cau¬ 
sa  est,  aut  concitatior  uteri  arteriarum  motus, 
prae  quo,  sanguis  in  patulos  harum  surculos, 
quamvis  utique  sanos,  justo  enixius  impelli¬ 
tur  ;  aut  nimia  ipsorum  surculorum  laxitas, 
prae  qua,  hos  sanguis,  licet  salutari  duntaxat 
vi  impulsus,  solito  facilius  penetrat  et  perma¬ 
nat.  Harum  causarum  utralibet  muliebria 
copiosiora  proveniunt,  quam  quae  ad  fecundi¬ 
tatem  et  sanitatem  conducant,  atque  insequun¬ 
tur  omnia  mala,  quae  supra  memoravimus. 


DIA- 


\ 

DIAGNOSIS. 


xxxvii.  Quum  mensium  abundantia  nullum 
alium  referat  morborum,  qui  vulvam  afficiunt, 
dicere,  quibus  notis  ab  his  dignoscatur,  nobis 
haud  necessarium  videtur. 

\ 

xxxviii.  Unde  medici  discernant,  utrum 
menses  nimii  sint,  an  periodis,  spatiis,  modo¬ 
que  naturales,  quales  tam  valetudinis  quam 
fecunditatis  ratio  postulet,  patebit  ex  revoca¬ 
tis  in  memoriam  signis,  quae  supra  narrantur. 
Qui  igitur  dubitant,  haec  animo  perpendant ; 
dein  judicent,  utrum  vigeat  natura,  an  prae¬ 
polleat  morbus. 


SIG- 

SIGNORUM  RATIO. 


xxxix.  Mala,  quae  mensium  abundantiam 
insequuntur,  ex  sanguinis  penuria,  seu  vasorum 
exinanitione,  enascuntur.  Prae  enim  sangui¬ 
nis  inopia,  non  cor  modo  et  arteriae  debilitan¬ 
tur,  verum  cerebrum  quoque  ac  nervi,  mirum 
in  modum,  torpescunt. 

xl.  Quocirca  fit,  ut,  qui  superest  sanguis,  is 
in  omnes  corporis  aequaliter  partes  non  distri¬ 
buatur,  et  minime  omnium  in  summam  cutem. 
Sed,  quo  minus  in  corporis  superficiem  dif¬ 
funditur  sanguis,  eo  magis  avertitur  in  partes 
reconditiores,  quarum  arteriae,  prae  debilitate, 
ad  eum  distribuendum  parum  valent. 

xli.  Dum  igitur,  ob  arterias  summae  cutis 
non  satis  plenas,  pallent  facies  et  labia  ;  mem¬ 
brorum 

*  brorurn  extremitates  aqua  inter  cutem  tument, 
et,  contra  consuetudinem,  frigent,  ob  debilita¬ 
tem,  quam  nimia  sanguinis  profusio  peperit. 
Ex  sanguine  per  debiles  pulmonum  arterias 
languide  distributo,  nec  satis  hausto  spiritu 
mutato,  oritur  anxietas ;  atque  ex  eodem,  per 
cor  et  pulmones  difficild  transmisso,  praecordi¬ 
orum  gravitas* 

xlii.  Menses  albi,  convulsiones,  tabes,  bec- 
tica ,  nascuntur  ex  universi  corporis  debilita¬ 
te  ;  sanguinisve  tenuitate  et  malo  habitu,  quse 
debilitati  superveniunt» 

i»  Cibis  enim,  prae  stomachi  imbecillitate, 
nec  appetitis  nec  concodds,  sanguis,  quippe 
cui  non  suppeditetur  chylus ,  parcior  fit,  quam 
qui  corpori  praebeat  nutrimentum,  quantum 
dispendium  compenset  \  atque  adeo  attenua¬ 
tur,  ut  tenuiores  ejus  partes,  nec  colorem  ha- 
bentes,  per  patulas  uteri  arterias  fere  perpe* 
tuo  elabantur. 


2*  Cerebrum. 

2.  Cerebrum  interea,  sanguine  in  caput  soli- 
td  parcius  itemque  languidius  distributo,  fatis¬ 
cit,  et,  cum  eo,  nervi  ;  atque  musculi,  horum 

n 

debilitatis  participes,  fiunt  ad  irritandum  adeo 
faciles,  ut  levissimis  causis  in  motus  abnormes 
cieantur. 

3.  Sanguis  ipse  et  chyli  penuria,  et  men¬ 
sium  abundantia,  et  recepto  adipe,  nedum 
parcus  et  tenuis  fit,  sed  etiam  malo  habitu  ;  at¬ 
que  misera  foemina,  nisi  succurrat  medicina, 
lenta  tabe  simul  et  febre  consumitur. 


PRO 

PROGNOSIS. 


Sliii.  Ventum  est  ad  eam  rei  nostras  par¬ 
tem,  in  qua  nobis  consilium  est,  paucis  expo¬ 
nere,  quae  notae  spem  injiciant,  quae  metum. 
Medicorum  interest,  morborum,  quibus  sub¬ 
veniunt,  signa  attento  animo  perpendere,  ut 
sciant,  quid  sit  eventurum,  praesagire.  Nam- 
que,  apud  vulgus  hominum,  et,  quod  ad  me¬ 
dicinam  attinet,  longe  maxima  pars  hominum 

« 

vulgus  habenda  est,  medico  facilius  ignosci¬ 
tur,  qui  medicinae  inscientia  aegrum  occiderit, 
quam  qui  male  praesenserit,  aut  perperam 
praedivinaverit,  quid  esset  futurum. 

xliv.  Foemina,  florens  aetate,  et  caetera  sa¬ 
na,  non  periclitatur,  etiamsi  nimia  plenitudi¬ 
ne  purgationes  supra  modum  abundent,  quem 
prospera  valetudo  et  fecunditas  requirant 


quippe 

quippe  cum  abstinentia  et  exercitatione  prae¬ 
cavere  possit,  ne  postea  nimis  plena  fiat. 

xlv.  Neque  enimvero  periculum  est,  si 
foemina,  corpus  sana,  immodica  redii  corporis 
exercitatione,  saltatione,  nempe,  equitatione, 
aut  saltu,  nimios  menses  profundit.  Bummo- 

1  \ 

do  enim  has  postea  exercitationes  caveat,  si- 
mulque  temperata  sit  in  caeteris  vitae  parti¬ 
bus,  modicis  plerumque  mensibus,  statis  perio¬ 
dis,  purgabitur. 

xlyi.  Neque  vero  magnum  discrimen  est, 
quamvis  laxis  foeminis  purgationes  nimis 
abundent ;  modo  nondum  abortum  fecerint, 
necdum  vergat  aetas,  nequedum  tenuata  mul¬ 
tum  corpora  sint,  nedum  supervenerint  morbi 
insanabiles,  sanatuve  difficiles.  Fieri  enim 
potest,  ut  firma  diaeta,  exercitatione  modica, 
frigidario  ubi  permittant  purgationum  inter¬ 
missiones,  simulque  adjuvante,  quoties  opus, 
medicina,  sua  corpora  confirment,  neque  im~ 

*  v 

modicis  diutius  menstruis  purgentur. 


D 


xlvii.  Neque 


26  DE  MENSIUM  ABUNDANTIA, 


xlvix.  Neque  terrere  debet  ea  mensium 
abundantia,  quae  iniquo  lapsu  oritur,  contu- 
sutnve  ventrem  insequitur  ;  nisi  uterus  ipse, 
aut  partes  quaedam  vicinae,  quibuscum  aut  per 
ligamenta  conneUitur,  aut  per  nervos,  consen¬ 
tit,  grave  aliquod  detrimentum  acceperint., 
Fabrica  enim  partium  integra,  mala,  quae  lap¬ 
sus  aut  contusio  attulerit,  raro  diu  manebunt» 

xlviii.  Contra,  periculum  est,  nec  id  qui¬ 
dem  leve,  ubi  malis  artibus  turpibusve  minis¬ 
tris,  quas  supra  memoravimus,  libidinantes 
menstruorum  periodos  praefestinant,  spatiaque 
protrahunt.  Quis  enim  medicorum  potest  ea¬ 
rum  corporibus  valetudinem  restituere,  nisi 
priiis  excogitaverit,  quemadmodum  castiget 
corruptos  mores,  et  remedium  castificum  pa¬ 
raverit,  quod  'libidines  compescat,  et  aegram 
praesanet  mentem  ? 

xlix.  Pessimum  quoque  est,  si  feminis,  at 
maxime  laxis  ac  aetate  vergentibus,  nimiis 
purgationibus  vires  dissipatae  sunt ;  si  supera 


venerunt 

venerunt  stomachi  imbecillitas  et  resolutio  ; 
si  pallor  albidus  faciem,  et  summam  ubique 
cutem,  occupat.  Quippe,  ubi  eo  ventum  est 
debilitatis,  periculum  est,  ne  miserae  lenta  ta¬ 
be  aut  hydrope  pereant. 

l.  In  extremo  discrimine  versantur  infelices 
mulieres,  et  rarissime  quidem  servari  possunt, 
ex  quarum  vulvis,  brevi  postquam  partum  edi¬ 
derint,  aut  abortum  fecerint,  tanta  vis  purga¬ 
tionum  erumpit,  ut  mox  insequantur  palpita¬ 
tio,  animae  defedtus,  et  convulsiones.  Nam,  nisi 
praesentaneo  iis  auxilio  et  efficace  succurratur, 
cita  morte  rapiuntur, 

li.  Quam  saepe  quoque  sanguinis  e  matrice 
profluvio  pereunt  miserae  foeminae,  quae,  post¬ 
quam  parum  pepercerunt  pudicitiae,  et  clan¬ 
culum  conceperunt,  famae,  horresco  referens* 
impie  consulunt,  ea  assumendo  faciendove, 
quae  abortum  inferant !  Quam  apte  Ovidius  ! 


66  i Puid 

ce  @>uid  plenam  fraudas  vitem  crescentibus  uvis  ; 

u  Poma  que  crudeli  vellis  acerba  manu  ? 
a  Sponte  fluunt  ?natura  sua *  sine  crescere  naiaD 
u  Est  pretium  parvee  non  leve  vita  morae. 

u  Vestra  quid  effoditis  subjechs  viscera  telis  ; 

/ 

&c  Et  nondum  natis  dira  venena  datis  ? 
#*#*■'***###**• 
a  Hoc  neque  in  Armeniis  tigres  fecere  latebris ; 

u  Perdere  nec  foetus  ausa  l e  cena  sues. 
ic  At  tenera  faciunt,  sed  non  impune ,  puellas . 

u  Sapio,  suos  utero  qua  necat ,  ipsa  perit . 
a  Ipsa  perit,  fertur  eque  toro  resoluta  capillos  ; 

ii  Et  clamant ,  merito,  qui  ?nodo  cunque  vident  * V 

\  *  .  - .  ■  i  v 

CURA. 

i 

. . .  ,tn^  — — i-nir— — p-.'  . - — ■  irnu . .  ~rr 


,  < 

#  Vid.  Ovid,  Amor.  Lib.  ii.  Eleg. 

CURATIO. 

lix.  Sequitur,  ut  nunc  explicemus,  quibus 
medicamentis  et  remediis  morbo  succurratur, 
cujus  signa  et  causas  exposuimus.  Hanc  vero 
rei  nostrae  partem  exsequendo,  minime  nobis 
consilium  est,  de  omnibus  medicamentis  re¬ 
mediisque  fuse  disserere,  quibus,  omni  aevo, 
foeminis  mensium  abundantia  laborantibus 
subvenire  medici  consueverint ;  sed  pauca 
tantum,  quae,  nostra  aetate,  peritissimus  medi¬ 
corum  quisque  effieacissima  judicet,  quam 
brevissime  proponere. 

lui.  Medici,  qui  nimio  muliebrium  proflu¬ 
vio  languescentibus  subveniunt  advocati,  de¬ 
bent  duo  sibi  perficienda  consilia  indicere ; 
profluvium,  nempe,  inhibere  ;  deinque  praeca¬ 
vere,  ne  ullo  postea  modo  id  excedat,  quod 

secunda* 


30  DE  MENSIUM  ABUNDANTIA, 


secunda  valetudo  et  fecunditas  postulent. 
Qua  ratione  quibusque  haec  exsequantur, 
quam  paucissimis  dicendum  est. 

liv.  Primo  consilio , — oportet  medicum  non 

i 

solum  praecipere,  ut  aegrae  ab  omnibus  absti¬ 
neant,  quae  incitent  cordis  arteriarumque  mo¬ 
tus,  et  ut  refrigeratoria  et  astri&oria  adhi¬ 
beant  ;  sed  etiam,  modo  haec  non  sistant  pro¬ 
fluvium,  sanguinem  ex  brachio  detrahere,  et, 
si  opus,  matricis  vasa  comprimere. 

lv.  Abstinentia.— Quibus  feminis  purgatio- 

i  1  - 

nes  nimis  abundant,  eae,  ne  cor  et  arteriae  in¬ 
citentur,  cavere  debent  non  solum  exercita¬ 
tiones,  et  calorem,  et  molles  leUos,  et  calida 
conclavia  ;  sed  etiam  esculentis  levibus,  refri¬ 
gerantibus,  concodluque  facilibus  vivere,  et, 
quantum  permittant  pristini  mores,  frigidulis 
potulentis.  Debent,  interea,  decumbere,  na¬ 
tibus  paulo,  quam  humeri,  elatioribus ;  atque 
alvum,  si  astriUa,  laxare  catharticia  leniori¬ 
bus,  quae  parum  calefaciant  aut  stimulent. 

Abstineant* 

Abstineant,  porro,  concubitu,  et  vel  permissa 
gaudia  fugiant  *  :  quippe,  dum  mensibus  pur¬ 
gantur,  nocebit  empta  invaletudine  voluptas. 

«  • 

lvi.  Refrigeratio. — Quinetiam,  iis  feminis, 
quibus  menses,  supra  modum  salutarem,  abun¬ 
dant,  opportune  succurrendum  est  medicamen¬ 
tis,  ex  iis  quae,  corpus  universum  refrigeran¬ 
do,  nimios  arteriarum  motus  sedant,  et  sic 
sanguinis  fluxus  temperant  et  inhibent. 

lvii.  Hujusmodi  autem  sunt  acida,  quae 
suggerunt  expressi  quidam  fruflus ;  mala,, 
nempe,  aurea,  mala  citrea,  et  tamarindi .  His 
accedant  sales  quidam  secundarii ,  velut  citras 
potasscc ,  nitrasquQ  potas s ce .  Haec  medicamen¬ 
ta  refrigeratoria  iis  maxime  feminis  conve¬ 
niunt,  quae  robustae  sunt,  et  sanguine  nimis 
plenae,  quibusque  mensium  abundantiam  fa¬ 
ciunt  nimii  uteri  arteriarum  motus. 

* 

lvi  ii.  Astridlio . 

•'  - '  '  <  •  -  ■  \ 


*  Vid.  Gullen.  First  Lines ,  $  d,cccc,lxxx. 

lviii.  Astriffiio. — Mulieribus  delicatiori- 

•  / 

bus,  et  natura,  aut  vivendi  ratione,  aut  mor¬ 
bis  laxis,  quibus  fluores,  ultra  modum,  abun¬ 
dant,  non  tam  a  nimiis  uteri  arteriarum  moti- 

r 

bus,  quam  patulorum  earundem  surculorum 
laxitate,  astridforia  multum  prosunt.  Quibus 
itaque  mulieribus  hac  causa  superfluunt  men¬ 
strua,  eae  debent  non  naturalia  modo  aqua  fri¬ 
gida  fovere,  aut  aqua  frigida  quacum  commix¬ 
ta  astrictoria  quaedam  potiora  sint  \  verum  sui- 
phatcm  quoque  alumince ,  et  acidum  sulphuri- 
cum  aqua  temperatum,  assumere,  et  siqua  si¬ 
milia. 

lix.  Sanguinis  detradhio .—Si  ea,  quae  dixi¬ 
mus,  profluvium  non  inhibent ;  vel  si,  ut  ubi 
post  partum  aut  abortum  utero  scaturit  san¬ 
guis,  tempus  non  datur,  quo  medici  experiant 
tur,  necne  respondeant ;  sanguis,  nulla  mora, 
debet  ex  brachio  emitti.  Ex  duobus  enim 
malis,  quorum  alterutrum  tantum  evitare  li¬ 
cet,  minus  perpetiendum  est :  tutius  autem 
est  feminae,  rebus  tam  desperatis,  sanguinis 

ex 

i  i 


i 

ex  brachio  j  aduram  pati,  quam  ex  utero  ; 

quippe  quia  sanguinis  partis  ex  brachio  missio 

* 

nonnunquam  impedit,  ne  totus  eX  utero  scatu¬ 
riat,  et  sic  foeminam  conservat,  quse  aliter  pe¬ 
riret.  Sanguis  ex  brachio  plaga  ampla  et  ple¬ 
no  rivo  mittendus  est,  quo  major  ab  utero  deri¬ 
vatio  sit  ;  neque,  extremo  discrimine  urgente, 
sistendus  est,  donicum  aegrae  anima  defecerit. 

lx.  Compressio . — Ubi  autem  vel  sanguinis 
ex  brachio  detradio  non  obstat,  quo  minus, 
post  abortum  aut  partum,  ex  utero  scaturiat 
sanguis  tanta  copia,  quanta  praesentem  mortem 
intentet;  vasa,  ex  quibus  sanguis  profluit,  sine 
mora,  ut  nonnulli  contendunt,  comprimenda 
sunt.  Hunc  in  finem,  oportet  immissa  spon¬ 
gia  aut  linteis  vaginam  sic  obturare,  ut  san¬ 
guis  nullo  modo  possit  ex  natura  effluere,  sed  in 

utero  stagnet,  concrescat,  et  vasa  comprimat, 

/  .  .  » 

lxi.  Nostra  verd  opinione,  hujusmodi  com  ¬ 
pressio  parum  proficiet  ;  quia  uterus  foetu  nu¬ 
perrime  distentus,  necdum  ad  optatum  modum 

E  contradas, 

contra&us,  quolibet  intus  distendente  facile 
denuo  ampliabitur,  et  tantum  forsan  sangui¬ 
nis  continebit,  quantum  mortem  afferat. 


lxii.  Secundo  consilio , — -uti  oportet  eas  fe¬ 
minas,  quarum  purgationes  supra  modum 
abundant  ex  nimia  plenitudine,  esse  esculen¬ 
torum,  maxime  carnium,  modicas,  et  vini  ab¬ 
stemias  ;  simulque  exercitatione  uti,  quanta 
cutis  halitum  eliciat :  ita  debiles,  quae,  prae 
patentium  uteri  arteriarum  laxitate,  nimiis 
mensibus  exhauriuntur  et  impallescunt,  de¬ 
bent  non  solum  ompia  vitare,  quibus  infir¬ 
mentur,  sed  etiam  ea  facere  et  assumere,  qui- 
bus  confirmetur  valetudo  ;  abstinere,  scilicet, 
a  potionibus  tepidis,  calida  conclavia  fugere, 
sub  divo  sese  mediocriter  exercere,  atque 
diaeta  firma,  valente,  et  levi  vivere. 

lxii  i.  Foeminae,  sive  plenae  sive  debiles,  ubi 
menses  redeunt,  fugiant  concubitum,  fugiant 
visu  audituve  indecora,  et  compescant  vena¬ 
ris  cupiditates. 


lxiv.  Plenis 

lxiv.  Plenis,  denique,  juxta  ac  laxis  fosmi- 
nis,  proderit,  si  nihil  prohibeat,  quotidie  in 
frigidarium  descendere.  Quippe  lavatio  fri¬ 
gida  impedit,  quo  minus  illas  denuo  nimis 

i*,  if' 

plenae  fiant ;  his  totius  corporis  firmat  compa¬ 
gem  et  constitutionem. 

